《送道录司玄义堵崇德还京》
明代·黄仲昭

帝遣仙郎下玉墀，函香远祀二真祠。江山胜处时停骑，星斗光中夜祝釐。

王事有期秋复暮，归舟难绾柳空垂。霜台自笑贫如洗，握手临岐只赠诗。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。